શીર્ષક: શું મહિલાઓ પુરુષોનું શારીરિક શોષણ કરી શકે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
દિલ્હી હાઇકોર્ટે આ વાત એક મહિલા પર સ્ટૉકિંગનો કેસ દાખલ કરી ધરપકડ કરવાના મામલે પોલીસને કહી હતી.

મહિલા વકીલ દીપા આર્યાનો આરોપ છે કે દિલ્હી પોલીસે તેમના ઘરનો દરવાજો તોડીને ઘરમાંથી ઘસડીને બહાર કાઢ્યાં હતાં. 

પોલીસે આ કાર્યવાહી એક પ્રૉપર્ટીના કેસ સાથે જોડાયેલી ફરિયાદ પર કરી હતી. 

તમને આ વાંચવું પણ ગમશે:

સમાચાર એજન્સી PTIના આધારે હાઈ કોર્ટે દિલ્હી સરકાર અને ગૃહ મંત્રાલય પાસે આ મામલે તુરંત કાર્યવાહી કરતા પાંચ જાન્યુઆરીના રોજ થનારી સુનાવણી પહેલા રિપોર્ટ જમા કરાવવા આદેશ આપ્યા છે. 

શું મહિલાઓ સ્ટૉકિંગ નથી કરી શકતી, કાયદો શું છે?

આ સવાલનો જવાબ શોધવા માટે એ સમજવું જરૂરી છે કે સ્ટૉકિંગ શું છે.

ભારતીય દંડ સંહિતાની કલમ 354-Dના આધારે, જો કોઈ મહિલા સ્પષ્ટ રીતે પોતાની અસંમતિ વ્યક્ત કરી ચૂક્યાં હોય, તે છતાં પુરુષ તે મહિલા સાથે સંબંધ બનાવવા, તેનો પીછો કરવા પ્રયાસ કરે અથવા તો તેમને એવી નજરે જુએ જેનાંથી મહિલાને અસહજતા અને માનસિક શોષણનો અનુભવ થાય તો તેવા પુરૂષને સ્ટૉકિંગના અપરાધી માનવામાં આવશે.

આ બધા જ કામ કોઈ પુરુષ ઇન્ટરનેટ, ઈ-મેઇલ કે ફોનનાં માધ્યમથી કરી રહ્યો છે તો તે પણ સ્ટૉકિંગ જ માનવામાં આવશે.

દોષિત પુરુષને પાંચ વર્ષની સજા અને દંડ, બન્નેનું પ્રાવધાન છે. 

વર્ષ 2012માં દિલ્હીમાં નિર્ભયા ગેંગરેપ કેસ બાદ 'ક્રિમિનલ ઍમેન્ડમૅન્ટ ઍક્ટ' અંતર્ગત 'સ્ટૉકિંગ' એટલે કે બદઇરાદાપૂર્વક મહિલાનો પીછો કરવાને દંડનીય અપરાધ માનવામાં આવ્યો હતો.

આ કાયદા પર ધ્યાનપૂર્વક જોવામાં આવે તો માની લેવામાં આવ્યું છે કે સ્ટૉકિંગ પુરુષ જ કરી શકે છે. 

પુરુષો માટે નથી કાયદો?

કદાચ તમને એ સાંભળીને આશ્ચર્ય થશે કે જો કોઈ પુરુષ સાથે સ્ટૉકિંગની ઘટના બને છે અથવા તો એક મહિલા પુરુષનો બળાત્કાર કરે છે તો તેને માટે કોઈ જ કાયદો નથી.

સુપ્રીમ કોર્ટનાં વરિષ્ઠ વકીલ રેખા અગ્રવાલ જણાવે છે, "IPC 354- D માત્ર પુરુષો પર લાગુ જ થઈ શકે છે, મહિલાઓ પર નહીં. IPCમાં મહિલાઓ દ્વારા થતા સ્ટૉકિંગ મામલે કોઈ સ્પેશિયલ કાયદો નથી."

"આજે 21મી સદીમાં જ્યારે આપણે મૉડર્ન ઇન્ડિયાની વાત કરીએ છીએ તો જે કામ છોકરાઓ કરી શકે છે, તે છોકરીઓ પણ કરી શકે છે. તેમાં સ્ટૉકિંગ પણ સામેલ છે. છોકરીઓની સ્ટૉકિંગ મામલે કોઈ કાયદો નથી."

રાષ્ટ્રીય મહિલા પંચનાં પૂર્વ અધ્યક્ષા લલિતા કુમાર મંગલમ છોકરીઓ દ્વારા સ્ટૉકિંગ કરવા મામલે કોઈ કાયદો ન હોવા પર હેરાની વ્યક્ત કરે છે.

તેઓ કહે છે, "જો મહિલાઓ કહે છે કે બરાબરી હોય તો...